b'\n_START_ARTICLE_\nEdvinas Mink\xc5\xa1timas\n_START_SECTION_\nBiografija\n_START_PARAGRAPH_\nEdvinas Mink\xc5\xa1timas yra pla\xc4\x8diai vertinamas kaip vienas i\xc5\xa1kiliausi\xc5\xb3 Europos jaun\xc5\xb3j\xc5\xb3 pianist\xc5\xb3, kurio platus repertuaras, virtuozi\xc5\xa1ka technika ir muzikin\xc4\x97 i\xc5\xa1rai\xc5\xa1ka lyd\xc4\x97jo jo pasirodymus Europos ir \xc5\xa0iaur\xc4\x97s Amerikos salose. Ypa\xc4\x8d \xc5\xbeinomas d\xc4\x97l romantin\xc4\x97s Listo, \xc5\xa0openo ir Rachmaninovo , Pary\xc5\xbeiaus virtuoz\xc5\xb3 Alkan, Thalberg, Herz k\xc5\xabrini\xc5\xb3 bei Bach, Ligeti ir Piacola muzikos atlikimo._NEWLINE_2012\xc2\xa0m. gegu\xc5\xbe\xc4\x97s m\xc4\x97nes\xc4\xaf Mink\xc5\xa1timui buvo suteiktas muzikos men\xc5\xb3 daktaro laipsnis Juilliard, New York\xe2\x80\x99e. Edvinas Mink\xc5\xa1timas laim\xc4\x97jo Belz-Parker Jaunojo Menininko apdovanojim\xc4\x85 Memphis, Tennessy valstijoje 2010\xc2\xa0m. bei pirm\xc4\x85j\xc4\x85 viet\xc4\x85 Penktame Tarptautiniame \xc4\x8ciurlionio vardo pianist\xc5\xb3 konkurse 2007\xc2\xa0m. (Vilniuje, Lietuvoje). Mink\xc5\xa1timas taip pat buvo apdovanotas Pirmajame \xc4\x8caikovskio vardo tarptautiniame konkurse jauniesiems muzikams ( Maskvoje), Tarptautiniame Knezkova-Hussey vardo pianist\xc5\xb3 konkurse ( Kanadoje), Europos Pianist\xc5\xb3 Dienose ( Pranc\xc5\xabzijoje) bei susilauk\xc4\x97 kit\xc5\xb3 apdovanojim\xc5\xb3. Jo talent\xc4\x85 liudija daugyb\xc4\x97 gaut\xc5\xb3 stipendij\xc5\xb3 bei subsidij\xc5\xb3 Lietuvoje, Pranc\xc5\xabzijoje ir JAV._NEWLINE_Gim\xc4\x99s Kaune, Lietuvoje, Mink\xc5\xa1timas teigia, jog nuo vaikyst\xc4\x97s jam \xc4\xaftak\xc4\x85 tur\xc4\x97jo \xc5\xa0iaur\xc4\x97s \xc5\xa1ali\xc5\xb3 poezija, balt\xc5\xb3 mitologija ir kiti romantiniai vaizdiniai. Muzikiniam atlikimui jis semiasi \xc4\xafkv\xc4\x97pimo i\xc5\xa1 viduram\xc5\xbei\xc5\xb3 sakmi\xc5\xb3, legend\xc5\xb3, pasi\xc5\xbeymin\xc4\x8di\xc5\xb3 dvasios, stipryb\xc4\x97s ir valios galiomis, su\xc5\xbeadinan\xc4\x8di\xc5\xb3 gro\xc5\xbeio ilges\xc4\xaf ir nor\xc4\x85 siekti u\xc5\xbe horizonto rib\xc5\xb3. Jis siekia perteikti muzikos k\xc5\xabrinio lyri\xc5\xa1kum\xc4\x85 ir poezij\xc4\x85, kartu nesl\xc4\x97pdamas virtuozi\xc5\xa1kos technikos ir jau\xc4\x8dia, jog jam didel\xc4\x99 \xc4\xaftak\xc4\x85 padar\xc4\x97 tokie didieji pianistai kaip Richter, Sergejus Rachmaninovas, Michelangeli ir Paderewski, taip pat Brahms, Ligeti ir Penderecki k\xc5\xabriniai._NEWLINE_Atlik\xc4\x97jas debiutavo b\xc5\xabdamas 14 met\xc5\xb3, kai su Lietuvos Nacionalin\xc4\x97s Filharmonijos orkestru atliko Grieg\xe2\x80\x99o koncert\xc4\x85 fortepijonui a-moll. Jo pasirodymas su New Juilliard ansambliu (Alice Tully sal\xc4\x97je, Lincoln Center, New York) buvo puikiai \xc4\xafvertintas, o re\xc4\x8ditalis Christopher vasaros festivalyje 2006\xc2\xa0m. (Vilniuje) buvo laikomas renginio akcentu. 2007\xc2\xa0m. jis atliko Liszt Antr\xc4\x85j\xc4\xaf Koncert\xc4\x85 fortepijonui kartu su Nacionalines Filharmonijos Orkestru._NEWLINE_2011\xc2\xa0m. gegu\xc5\xbe\xc4\x99 Edvinas Mink\xc5\xa1timas \xc4\xafgijo muzikos men\xc5\xb3 daktaro laipsn\xc4\xaf Juilliard, New York, studijuodamas pas profesori\xc5\xb3 Jerome Lowenthal. Anks\xc4\x8diau atlik\xc4\x97jas gavo menininko diplom\xc4\x85 auk\xc5\xa1\xc4\x8diausiose, tre\xc4\x8dio lygmens studijose Pary\xc5\xbeiaus Konservatorijoje (CNSMDP pas profesori\xc5\xb3 Michel Beroff. Prie\xc5\xa1 i\xc5\xa1vykdamas \xc4\xaf Pary\xc5\xbei\xc5\xb3, Edvinas Mink\xc5\xa1timas studijavo Lietuvoje pas profesor\xc4\x99, fortepijono katedros ved\xc4\x97j\xc4\x85 Veronik\xc4\x85 Vitait\xc4\x99 Vilniaus Muzikos Akademijoje. Atlik\xc4\x97jas lank\xc4\x97 meistri\xc5\xa1kumo kursus pas pianistus Nikolai Petroff, Vladimir Ashkenazy, Idil Beret, Eugene Indjic, Jeffrey Swann, Joseph Kalichstein, Marie Francoise-Bucquet bei kitais garsiais atlik\xc4\x97jais, tokiais kaip Itzhak Perlman.'